Diari Oficial de la Generalitat Valenciana


Sumari del DOGV 8908, del 18-09-2020 (2020/7386)

Informació pública de la proposta del pla de participació pública de l'estudi d'integració paisatgista que acompanya el Pla especial de protecció del castell de Cofrentes.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8908

Data del DOGV
:   18-09-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/7386


Organisme emissor
:   Ajuntament de Cofrentes

Tipus de document
:   Anunci

Informació pública de la proposta del pla de participació pública de l'estudi d'integració paisatgista que acompanya el Pla especial de protecció del castell de Cofrentes. [2020/7386]  
En data 15 de setembre, aquesta alcaldia ha dictat el Decret 5/2020, i que diu així:  
  
Vist que l'Ajuntament ha iniciat els treballs de redacció del Pla especial de protecció del castell de Cofrentes, amb el propòsit de protegir l'entorn del castell i regular les condicions a les quals han de subjectar-se els actes d'edificació i ús del sòl i les activitats en aquest entorn de protecció, aprovar un catàleg de proteccions que incloga aquells immobles que pels seus valors puguen ser objecte de conservació o rehabilitació i proposar mesures per a solucionar els conflictes paisatgístics existents actualment en l'àmbit.  
Vist que la documentació d'aquesta actuació inclou una proposta de pla de participació pública de l'estudi d'integració paisatgística del pla especial de protecció del castell de Cofrentes, que ha sigut examinat pels serveis tècnics.  
Vist que de l'article 43.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es desprén que en el supòsit d'elaboració de plans especials és necessari elaborar un estudi d'integració paisatgística, i que aquest, d'acord amb l'article 6.5 de la LOTUP, s'ha de sotmetre a participació pública.  
Vist que els articles 48.e i f de la LOTUP, i l'article 4 de la Llei 39/2015, d'1 d'octubre, del procediment administratiu comú de les administracions públiques, es considera públic interessat a qualsevol persona (física o jurídica), així com a les seues associacions, organitzacions o grups, constituïts conformement a la normativa que els siga aplicable que, o bé hagen promogut el procediment administratiu, com a titulars de drets o interessos legítims individuals o col·lectius, o bé tinguen drets que puguen ser afectats per la decisió que s'hi adopte o aquells els interessos legítims dels quals, individuals o col·lectius, puguen ser afectats per la resolució i es personen en el procediment mentre no hi haja recaigut resolució definitiva.  
  
Vist el que s'assenyala en la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
Per tot això, vistos els preceptes esmentats i els informes tècnics i jurídics emesos en data 14 de setembre de 2020:  
  
Primer  
Exposar al públic durant el termini de vint dies, a comptar des de la publicació del corresponent anunci en el Diari Oficial de la Generalitat Valenciana, la proposta del pla de participació pública a l'efecte que qualsevol persona interessada siga informada i puga participar en l'elaboració de l'estudi d'integració paisatgística del Pla especial de protecció del castell de Cofrentes, així com recaptar opinions i informació relativa a les preferències visuals d'aquesta.  
  
Segon  
Publicar, així mateix, l'anunci en un periòdic de difusió local, en el tauler d'anuncis d'aquest ajuntament i en la pàgina web municipal.  
  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge. A aquest efecte, la consulta del pla de participació pública podrà dur-se a terme en les oficines de l'Ajuntament en horari d'oficina, de 09.00 a 14.00 hores, de dilluns a divendres, així com en la pàgina web municipal, l'adreça de la qual és http://www.cofrentes.es, i on es penjarà un qüestionari perquè qualsevol persona interessada puga emplenar-lo i formular observacions.  
  
Cofrentes, 15 de setembre de 2020.- L'alcalde: Salvador Honrubia Mora.